Sabinet | Volume 120 Number 3327
Volume 120 Number 3327, 2018
Die Kerkblad - Volume 120 Number 3327, September 2018
Volume 120 Number 3327, September 2018
Tien Boeddhiste, een Christen
Die hele wêreld is onlangs aangegryp deur die heldhaftige en wonderbaarlike reddingspoging om elf jong sokkerspelers en hulle afrigter uit 'n grot in Thailand te red, wat besig was om te oorstroom. Hulle het op 23 Junie ná 'n sokkeroefening die grot gaan verken. 'n Swaar reënbui het veroorsaak dat die tonnels in die grot oorstroom het, en hulle is vasgekeer. Die laaste paar is op 10 Julie na veilig heid gebring.
Author M.D. (Dirk) Meijer
Die tien gebooie is waarskynlik een van die gedeeltes in die Bybel wat ons die meeste hoor. Met goeie rede! Elkeen wat in die HERE glo, sal graag gereeld na sy wet wil luister.
Die verskyning van die antichris en die wederkoms van Christus (vgl. Die Kerkblad van Augustus) word gevolg deur die laaste of die eindoordeel. Christus kom as Regter om "die lewendes en die dooies te oordeel". So bely ons dit saam as gelowiges elke Sondag as deel van ons ontwyfelbare geloof. Dan vind die finale skeiding plaas tussen mense en mense. Dit is die dag waarvan ons sing in Psalm 98:4: "Hy span sy vierskaar in die wolke en oordeel in regmatigheid."
Moet nooit van God (probeer) weghardloop nie
Tydens 'n klasbespreking van finalejaar teologiese studente het die volgende belangrike perspektiewe uit die boek van die profeet Jona na vore gekom. Dit bevestig 'n Bybelse boodskap waarvan ons as Christene ook vandag dringend moet kennis neem. Moet nooit van God probeer weghardloop nie. God sal sorg dat sy opdrag uitgevoer word, al moet Hy sy profeet ook op 'n buitengewone wyse tot gehoorsaamheid bring.
Die Dordtse Leerreëls (5) - die uitverkiesing : 'n loflied oor God se onweerstaanbare genade! (Hoofstuk 3/4:6-17)
Wie dit eenmaal op die pad waag om aan die mens en sy sogenaamde vrye wil 'n rol toe te ken in hulle redding, dwaal net verder van die evangelie af. Behalwe dat van die mens verwag word om self die eerste tree op die pad van sy/haar redding te gee (vgl. vorige artikel), beteken God se genade volgens die Remonstrante ook iets soos 'n "ligte aansporing" om mens tot bekering te bring (Verwerping van dwalinge – VD 3/4:7).
Gelowige nadenke oor geloofswaarhede (2)
Jesus Christus het ons met sy bloed gekoop en daarom het die Vader ons aangeneem as sy kinders. Ons moet Christus aantrek soos klere. Wanneer God na ons kyk, sien Hy die beeld van sy Seun wat ons sonde bedek. Daarom sal ons nie geoordeel word nie. Lewe in gehoorsaamheid en die mense sal ook die beeld van God in jou sien.
Ds. SPJ (Sollie) Vermaak 30 jaar in die bediening
Source: Die Kerkblad 120, pp 13 –13 (2018)
Die Geref. Kerk Pietermaritzburg het op Sondag 29 Julie 2018 vir ds. Sollie Vermaak 'n geskenk oorhandig ter erkenning van sy 30 jaar in die bediening en 10 jaar as predikant by Pietermaritzburg.
Eusebeia, sebomai, theosobeia
1 Timoteus 4:7 voorsien aan ons hierdie uitgawe se Woorde in die Bybel. Dit lui: "Oefen jouself vir toewyding (eusebeia) aan God." Die woord deur "toewyding" vertaal, is die Griekse eusebeia. Dis 'n betekenisvolle woord wat eintlik te moeilik is om deur een Afrikaanse woord vertaal te word.
Ouderling: Ampswerk met vreugde, Henk Askes
Source: Die Kerkblad 120, pp 16 –16 (2018)
Dit was vir my aangenaam om die boek deur te werk. My uitgangspunt is eerder om meer te leer oor die uitvoering van die amp as ouderling, as wat dit was om krities na 'n boek te kyk. Die skrywer het 'n redelike wye bronnelys oor die onderwerp hanteer. Uit die aard van so 'n werk, wat hoofsaaklik in Gereformeerde kringe gelees sal word, asook vir die feit dat dit hoofaaklik uit die Nederlandse, Afrikaanse en in 'n minder mate Engelse skrywers oor die onderwerp skryf, is dit te verstane dat daar nie 'n meer omvattende bronnnelys verwag word nie. Die skrywer het talle aanhalings uit die Bybel gemaak wat krag aan sy beredenering oor die amp van ouderling gee.
Geref. Kerke - quo vadis?
Author Andries Strauss
Toe ek 'n kind/jongmens was, 60 jaar gelede, was dit so lekker om met iemand te gesels wat aan "ons kerk" behoort. Dadelik het jy aangetrokke gevoel, want ons praat "dieselfde taal". Om aan die Geref. Kerke te behoort, het onder andere beteken om beter Bybelkennis te hê as baie ander lidmate van ander kerke, beter insig in die Bybel, as gevolg van preke, katkisasie, ensovoorts. Ook om trots te wees op die PU vir CHO (een van slegs drie soortgelyke universiteite ter wêreld)!
Namibiese GTV 2018
Toerustingsbyeenkoms van die Namibiese Gereformeerde Teologiese Vereniging (Klassis Etosha) te L'Amour Heelwordsentrum naby Okahandja van 1 tot 3 Augustus 2018.
Johannes Hendrik Snyman van der Walt 8 Februarie 1936 – 30 September 2017
Source: Die Kerkblad 120, pp 18 –19 (2018)
Die verhaal in die strepie tussen hierdie twee datums hierbo is belaai met die verhaal van 'n toegewyde, Godvresende kind van die Here, Hannes van der Walt. Uit sy hospitaalbed voor sy afsterwe het hy met moeite maar met volle oortuiging die volgende oudioboodskap op sy foon vir sy familie nagelaat: "Ons juig en loof die Here wat regeer oor alle volke, en mense nuut maak deur sy krag. Die hoofsaak is, God regeer!"
Johannes Jacob de Wet Krüger 14 Mei 1938 – 10 Junie 2018
Johannes Jacob de Wet Krüger was 'n bekende predikant in die Gereformeerde Kerke en het mooi spore getrap in die gemeentes waar hy as predikant gedien het sowel as in die breë kerkverband. Hy was 'n groot man met 'n breë glimlag en 'n pastor met 'n innemende hart.